

**ŠILALĖS RAJONO SAVIVALDYBĖS**

**TARYBA**

**SPRENDIMAS**

**DĖL ĮSIPAREIGOJIMO SKIRTI LĖŠAS TRAKSĖDŽIO SENIŪNIJAI IR LEIDIMO PASIRAŠYTI SUTARTĮ**

2017 m. rugpjūčio 24 d. Nr. T1-199

Šilalė

Vadovaudamasi Lietuvos Respublikos vietos savivaldos įstatymo 16 straipsnio 2 dalies 15 punktu, atsižvelgdama į Šilalės rajono savivaldybės administracijos Traksėdžio seniūnijos 2017 m. birželio 27 d. raštą Nr. D2-89 „Dėl leidimo pasirašyti darbų atlikimo sutartį“, Šilalės rajono savivaldybės taryba n u s p r e n d ž i a :

1. Įsipareigoti skirti 2018 metais Šilalės rajono savivaldybės administracijos Traksėdžio seniūnijai iki 6536,00 Eur iš Šilalės rajono savivaldybės biudžeto ar kitų šaltinių Traksėdžio kaimo Leonardo Šimučio gatvės apšvietimo oro linijų keitimo į požemines kabelių linijas darbų finansavimui.
2. Leisti Šilalės rajono savivaldybės administracijos Traksėdžio seniūnui pasirašyti Traksėdžio kaimo Leonardo Šimučio gatvės apšvietimo oro linijų keitimo į požemines kabelių linijas rangos darbų sutartį su viešojo pirkimo konkurso laimėtoju.
3. Paskelbti informaciją apie šį sprendimą vietinėje spaudoje, o visą sprendimą – Šilalės rajono savivaldybės svetainėje [www.silale.lt](http://www.silale.lt/).

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Meras Jonas Gudauskas